Ještěnice

**Ještěnice** je prírodná pamiatka ev. č. 838 neďaleko obce Horní Dubenky v okrese Jihlava v nadmorskej výške 697704 metrov. Oblasť spravuje AOPK ČR.

## Ochrana
Dôvodom ochrany je zachovanie vzácnych a chránených rastlinných a živočíšnych spoločenstiev.

PP Ještěnice tvorí enkláva prameniskovej lúky na okraji lesa asi 1,5 km východne od obce Horní Dubenky a leží na severozápadnom svahu Skelného vrchu. Neďaleko sa nachádza hlavné európske rozvodie. Jedná sa o zvyšok prameniskového svahového rašeliniska, ktoré je fytogeograficky významnou lokalitou brusnice barinnej (*Vaccinium uliginosum*) v Jihlavských vrchoch.

Územie je už dlhší čas nevyužívané a lúka je ponechaná ladom. V roku 1997 boli zahájené ochranárske zásahy v podobe kosenia a odstraňovania náletových drevín s cieľom zachovania svetlomilných spoločenstiev rašelinových lúk.

## Prírodné pomery

### Geológia
Moldanubický plutón - dvojsľudový granit, stredne až nadrobno zrnitý adamelit, miestami drobno porfyrický, mrákotínského typu tvoria horninové podložie tejto lokality. Pramennú časť Švábovského potoka prekrývajú prevažne hlinitopiesčité deluviálne sedimenty. Hydrologické pomery dali vzniknúť prevažne pseudoglejom typickým a organozemniam a v okolí prameňa sa nachádzajú aj organozemné a typické gleje.

### Flóra
Centrálnu a severozápadnú časť zaberajú ostricovo-rašeliníkové spoločenstvá zväzu Sphagno recurvi-Caricion canescentis s nasledujúcim charakteristickým druhovým zložením, ktoré udáva kniha uvedená v referenciách. Sú to najmä ostrica sivastá (*Carex canescens*), nátržnica močiarna (*Comarum palustre*), vŕbovka močiarna (*Epilobium palustre*), kľukva močiarna (*Oxycoccus palustris*), fialka močiarna (*Viola pallustris*), popolavec kučeravý (*Tephroseris crispa*), páperník úzkolistý (*Eriophorum angustifolium*), valeriána dvojdomá (*Valeriana dioica*). Z ohrozených druhov tu môžete uvidieť vstavačovec májový (*Dactylorhiza majalis*) a rosičku okrúhlolistú (*Drosera rotundifolia*). Vyššie uvedené spoločenstvá prechádzajú pri okrajoch lokality k ostricovým porastom zväzu Caricion fuscae, a na suchších miestach ku krátkostebelným spoločenstvám zväzu Violion caninae. PP je tiež zaujímavá plošne neveľkými formáciami ploníkových bultov (pozri fotografie) s kríčkami brusnicovitých. Ploníkové bulty sa nachádzajú pri okrajoch lúčnej enklávy a pripomínajú spoločenstvá vrchovísk triedy Oxycocco-Sphagnetea. Veľmi významný je aj ojedinelý výskyt brusnice barinnej (*Vaccinium uliginosum*).


PP Ještěnice - plotníkové bulty.jpg|PP Ještěnice - ploníkové bulty
PP Ještěnice - mechový porost.jpg|PP Ještěnice - machový porast
PP Ještěnice - divizna.jpg|PP Ještěnice - divozel
PP Ještěnice - pryskyřník.jpg|PP Ještěnice - iskerník


### Fauna
V PP sa vyskytuje jašterica živorodá (*Zootoca vivipara*) a vretenica severná (*Vipera berus*). Na lokalite hniezdi ľabtuška lúčna (*Anthis pratensis*), pŕhľaviar červenkastý (*Saxicola rubetra*) a strakoš veľký (*Lanius excubitor*). V minulosti vyhľadával túto lokalitu ako tokanisko tetrov hoľniak (*Tetrao tetrix*).

## Galéria

PP Ještěnice - označení lokality.jpg|PP Ještěnice - označenie lokality
PP Ještěnice - pohled na lokalitu z východní strany 2.jpg|PP Ještěnice - pohľad na lokalitu z východnej strany
PP Ještěnice - Švábovský potok.jpg|PP Ještěnice - Švábovský potok
PP Ještěnice - rašelinná společenstva.jpg|PP Ještěnice - rašelinové spoločenstvá
PP Ještěnice - porosty vrb Salix spp..jpg|PP Ještěnice - porasty vŕb Salix spp.


## Referencie


## Pozri aj
* Zoznam chránených území v okrese Jihlava

## Iné projekty

## Externé odkazy
* Nariadenie Rady ONV Jihlava o vyhlásení chráneného prírodného výtvoru 
* Na stránke BioLib.cz 
* Detailný popis pamiatky  

## Zdroj

Kategória:Chránené územia v okrese Jihlava
Kategória:Křižanovská vrchovina
Kategória:Rašeliniská v Česku
Kategória:Horní Dubenky